text: Husk at skrabe ruder og fjern is før du kører hjemmefra i frostvejr
  04 januar 2016 kl. 06.12
  De seneste dages frost betyder, at bilisterne bør ændre morgenvaner. Der skal skrabes ruder og lastbiler skal sikre, at der ikke ligger is på ladet.
  
  Sådan lyder det gode råd fra politiet mandag morgen.
  Hvis din bil ikke har tilbragt natten i en lun garage, så kan ruderne være dækket med is - og der skal skrabes. Har bilen holdt jule- og nytårsferie kan batteriet også være afladet, så du risikerer startproblemer.
  Stå op 5 min. før og rengør bilens ruder for is/rim/dug, inden du kører! Du øger trafiksikkerheden og undgår bøde og frakendelse! #politidk
  Mange lastbiler kører også rundt med is oven på pressinger og ladtag, som flyver af og skaber farlige situationer for de øvrige trafikanter. Derfor skal lastbiler også tjekkes for is i vejr som i dag.
  I Vejle, Taulov og Padborg findes der særlige sne-broer ved transportcentrene, der kan kan lette arbejdet med at kontrollere og rengøre lastbiler for is.
  Lastbilchauffør/vognmand. Fjern is fra trailerens tag før isklumperne rammer medtrafikant! Brug fx snebro https://t.co/aeUL1S4Hk0 #politidk
  
  